[NX] [M1] اليوم رح يكون عن فيديو يعني رح نحتاج فيه الخبرات السابقة النتيجة اللي رح تطلع معانا بعد نهاية الفيديو بع تطبيق كل الخطوات اللي رح أذكرلكم إياها رح تكون بهذا الشكل
[NX] [M1] فتابعو الفيديو هيك رح يصير الدخان بعد بحدود السلام عليكم [FX] سوبر مجدي فيديو اليوم رح يكون عن فيديو يعني رح نحتاج فيه الخبرا ت السابقة وخلينا نقول الفيديوهات السابقة [LX] الموجودة في القناة أول إشي طبعًا يمكن أكثر إشي الناس استخدمته من الأشياء اللي اعملتها أنا اللي هي طريقة النفق لإنه
[M1] كما هو معروف عنها أصلًا بتزوّد الدخان ثاني خطوة رح نتخذها علشان نقوّي الدخنة أو نكثّفها في الأرجيلة اللي هي نحكي شوي عن مقاس المي بالقزازة اللي هي يعني قاعدة الرجيلة وأخيرًا وليس آخرًا رح أذكّركم بشغلة برضه إعملناها كثّفت معاي الدخان كثير وخلتني أعمل هذا الفيديو يعني أصلًا من الأساس الفيديو يعد زي كإنه إعادة لكل الأشياء وجمع لكل الخطوات اللي نحنا أصلًا إعملناها قبل هيك علشان يتكثّف معانا دخان الأرجيلة لإني لمّا أنزل فيديوهات
[M1] السنابشات كثير بيجوني ناس بصيروا يحكولي إنه كيف بتطلع دخان عالقد كيف المعسّل اللي بتستخدمه بطلع دخان هالقد قديش بتحط فحم مش عارف شو لذلك حبيت اعمل هذا الفيديو عشان أجاوب على هذا السؤال يكون الحل النهائي للكل كيف تكثّف دخان الأرجيلة طبعًا اللي حابب أقوله قبل كل إشي إنه في انواع بيجي فيها طريقة النفق جاهزة معمولة يعني كل اللي عليك إنك تحط المعسّل وتقصدر لكن لو حستخدمه أنا اليوم راس عادي لإنه معظم الناس ما عندها راس النفق فرح أستخدم راس عادي ورح أعمل فيه طريقة
[M1] النفق ورح أحطلكم الطريقة بصندوق الوصف أسفل الفيديو يعني إن شاء الله إذا حد فيكم يعني ما بيعرف يعمل الطريقة يحضر الفيديو اللي رح يكون بهالوصف علشان يطلع الدخان زي ما شفتوا أول الفيديو طبعًا قبل ما أبلش بس حابب أنوّه لشغلة مهمة جدًا جدًا جدًا شايفين العيدان الخشب الصغيرة هذه بدناش إياها يعني حاولوا قدر الإمكان يكون المعسّل ورق صافي لإنه بتأثر كثير بالدخان يعني هذه العيدان خلينا نقول نوعًا ما المفروض إنها أصلًا ما تكون بالمعسّل لكن كل شركة وكيف قصة معسّلها يعني
[M1] إشي راجع إلهم خليني أعمل الراس وأرجع إلكم [NX] المهم بهذه الطريقة زي ما قلت بتخفف العيدان قدر الإمكان بنخلي الخزق المفتوح بالنص مية بالمية بالنسبة لرفعة المعسّل زي ما أنتو شايفي الراس عادي جدًا يعني هذا الإشي عامله أنا عشان ما يوقع المعسّل احضروا فيديو الطريقة المثالية كيف تعمل راس أرجيلة بتعرفوا بالتفصيل الممل شو أسرار يعني هذه الطريقة بإنك تعمل راس المعسل فيها [NX]
[NX] [M1] طبعًا بتم التخزيق على المنطقة اللي حطينا فيها المعسّل وما بنقرب على النص أبدًا يعني بنخلي النص زي المنطقة المحظورة اللي ممنوع فيها التخزيق ثانيا الخزوق لا تكون كثير صغيرة ولا تكون كثير كبيرة يعني في ناس كثير بتيجي بتسألني انخزّق مثلًا بإبرة حديد ولا انخزّق بعيدان نكاشات الأسنان ولا انخزّق بشو بالضبط بتلاقي واحد يعني بيجي يفرجيني صورة
[NX] [M1] بتلاقيه مبالغ كثير بالتخزيق اللي مخزقه وواحد ثاني مخزّق الراس لدرجة إنه يعني مفش أصلًا محل تدخل منه حرارة للمعسّل يعني خذها قاعدة إذا زوّدت الخزوق رح ينحرق النمعسّل بسرعة وإذا قللت الخزوق رح تحتاج فحم أكثر فبالتالي رح ينحرق الراس بسرعة لازم تنتبه إنها تكون لا فتحة كبيرة ولا فتحة صغيرة ولا كمية كبيرة ولا كمية صغيرة يعني بالنسبة إلي هيك ممتاز جدًا
[NX] [M1] نخزق هون الوضع تمام المنطقة هذه طبعًا أنا بحب اكتب فيها أي إشي خلينا نكتب لعيون جيش السوبر طبعًا لعيون صبايا السوبر برضه [LX] بس مضلش مكان حاليًا رح نحكي عن مقاس المي طبعًا زي ما أنتو شايفين المي لازم ما تكون قليلة كثير
[NX] [M1] ولا زيادة كثير كيف ممكن تقيس المقاس المناسب للقصبة يعني خلينا نقول مع المي بتحطها من الناحية اللي رح تدخل جوا زي هيك تحط سقفة الحديدة وتكون زي كإنها داخلة وبتقيس شايفين المقاس اللي أنا رح أدخله هذا هو أحسن إشي ممكن إنك تحط المي على مقامه زي ما أنتو شايفين ما دخلت بكثير ولا دخلت قليل هيك مناسب جدًا لإنه إذا قللت مي رح تصير تسحب هوا
[M1] ورح تصير تبطل الدخنة قوية وإذا زودت مي رح تخنق معك الأرجيلة وما رح تتهنى بالراس رح تضل كل ما تسحب لازم تنفخ إنه الرجيلة مخنقة بتتذكّروا هذه القطعة السحرية اللي اعملنا عنها فيديو اللي هي الجسر طبعًا هذه القطعة يا جماعة اللي ما بيعرفها اعملت عنها فيديو كامل اسمه حل مشكلة احتراق المعسّل بسرعة رح نستخدمها لكن مو حاليًا إلها دور كبير بإنها تطوّل الراس تكثّف الدخان تضل تعطيك نكهة معسّل أو طعمة معسّل أحسن بكثير لمّا نحط
[NX] [M1] الجسر ونيجي بدنا نحط الفحم اتطلعوا كيف الصوت بيكون ولا كإنك حطيت على الراس إشي بينما لمّا نيجي نحطه لحاله رح يطلع صوت الحرق تيع الجليسرين مباشرة أوّلع مرة وحدة أحط الفحم مباشرة بعدين برجع أستخدمها خلوني أأرجل أخيرًا وليس آخرًا حابب أحكي خلينا نقول النقطة النهائية
[NX] [M1] الموضوع تكثيف دخان الأرجيلة أو الشيشة اللي هو إنه أنتَ لازم تضلك تلفلف الفحم أول خمس دقايق يعني انا هسا خليتهم رح أبلش أأرجل بعد شوي رح أحط الفحمات على المكان اللي ما كان عليه فحم علشان يحمى الراس كامل بس يحمى الراس ويبلش الدخان كثيف كثيف كثيف ممكن تخلّي فحمتين وممكن تضلك إنك مرتاح على ثلاث فحمات
[NX] [M1] حاليًا نغيّر موضوع الفحمات ممكن تحطهم هيك بعد بشوي عشان كل جوانب الراس تحمى مع بعض طبعًا لعلمكم المبسم بيخلّي
[NX] [M1] النكهة أقوى على اللسان يعن يبتحس بنكهة المعسّل أقوى أنا أصلًا كنت مركب المبسم بس فكيته علشان عشان شو علشان عشان شو [LX] زي ما أنتو شايفين بعد خمس دقايق تقريبًا ببلش الدخان يكثف بنرجع بنغيّر محل الفحم
[NX] [M1] طبعًا بس يبلش االدخان يصير بهذه الكثافة بنجيب الأداة السحرية تبعتنا [LX] بنشيل الفحم هيك رح يصير الدخان بعد
[NX] [M1] بحدود عشر دقايق إلّا ربع ساعة زي ما أنتو شايفين أنا حطيت الجسر تبع الفحم علشان تزيد مدة احتراق المعسّل يعني ما ينحرق بسرعة وعلشان يصير الدخان أحسن بعد شويتين ممكن بعد بشوي ترجع تبدّل مكان الفحم وللعلم إذا حطيته بشكل مستطيل زي هيك حيكون تأثيره أكبر كدخان بيجوا ناس كثير بسألوني إنه هل هذا الأشي رح يأثر على
[M1] النكهة حسب المعسّل اللي عندك يعني في معسّل من كثرة الفحم نكهته بتصير أقوى في أنواع نكتها بتصير أخف في انواع إنه هي بتيجي رخيصة بتتحملش فحم كثير لهون بنكون وصلنا لنهاية الفيديو إذا اول مرة بتحضر على قناتنا بتمنى منك إنك تضغط على زر الإشتراك وتنضم لجيش السوبر تابعوني على مواقع التواصل الإجتماعي اللي رح تطلع عندكم على الشاشة واللي رح تكون موجودة بصندوق الوصف تحت االفيديو واحضروا الفيديوهات اللي رح تطلع عندكم على الشاشة ولا تنسوا بعد الإشتراك تضغطوا على زر الجرس الموجود جنب زر [FX] علشان
[MX] [NX] [M1] يوصلكم كل جديد على شكل تنبيهات توصلكم الفيديوهات قبل الكل واحضروا فيديوهات اللي ذكرتلكم إياها بالفيديو كيف الفحم يعني صارلي فترة بأرجل وما إسوّد بالمرّة رح أأرجل عليها شوي علشان أفرجيكم إنه مهما أرجلت عليها الفحم بضله زي ما هو مولّع علشان كثافة الدخان وكميته توصل لهذه المرحلة
[M1] كان معكم أخوكم سوبر مجدي [NX] [FX]